# APSAUGOS PASLAUGŲ PIRKIMO–PARDAVIMO SUTARTIS

2020-\_\_-\_\_ Nr. S(GTC)-\_\_\_/20,

Lentvaris

**UAB Geležinkelio tiesimo centras**, juridinio asmens kodas 181628163, atstovaujama generalinio direktoriaus Vytauto Radzevičiaus, veikiančio pagal bendrovės įstatus (toliau – **Užsakovas**)

Ir

**\_\_\_\_\_\_“**, įmonės kodas \_\_\_\_\_\_\_, atstovaujama direktoriaus \_\_\_\_\_\_\_, veikiančios pagal \_\_\_\_\_\_\_, (toliau – **Paslaugų teikėjas**

toliau kartu vadinami „**Šalimis**“, o kiekviena atskirai – „**Šalimi**“, sudarė šią paslaugų pirkimo–pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

# SUTARTIES DALYKAS

* 1. Sutarties dalykas yra Užsakovo objektų techninės apsaugos, stebėjimo ir reagavimo paslaugų (toliau –**Paslaugos**) pirkimas–pardavimas, pagal priede Nr. 1 „Techninė specifikacija“ nurodytus reikalavimus.
	2. Paslaugų apimtys yra preliminarios. Užsakovas turi teisę keisti saugomus objektus, didinti / mažinti jų kiekius bei tiektinų Paslaugų apimtis, nurodytas Sutarties priede Nr. 1 apytiksliai ±20 (keturiasdešimties) procentų. Tokiu atveju Sutarties maksimali kaina nekeičiama. Apie kiekvieną tokį pasikeitimą Paslaugų teikėjas raštu bus informuotas ne vėliau nei prieš 24 (dvidešimt keturias) valandas.
	3. Paslaugas užsakyti ir priimti Užsakovo įgalioto atsakingo asmens kontaktiniai duomenys: Vitalijus Petrovskis, tel. nr. +37065518635, vitalijus.petrovskis@gtc.lt**.** Apie įgalioto asmens pasikeitimą Užsakovas informuoja Paslaugų teikėją šios Sutarties 8 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.
	4. Paslaugų teikėjas turi pareigą užtikrinti reikiamų pajėgumų turėjimą tinkamam Paslaugų teikimui visu Sutarties galiojimo metu, kuris turi būti ne mažesnis kaip \_\_\_\_ (pvz. 3 objektai) (toliau – **Minimali paslaugų apimtis**). Užsakovui užsakant paslaugų didesne nei Minimali paslaugų apimtis, Paslaugų teikėjas turi teisę kaip galima greičiau, tačiau ne vėliau kaip per 2 dienas informuoti Užsakovą apie savo atsisakymą teikti Paslaugas, nepatirdamas neigiamų pasekmių.
	5. Paslaugos teikiamos nuo 2020-\_\_-\_\_ iki 2020-\_\_-\_\_.

# SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS

* 1. Sutarčiai taikoma fiksuoto įkainio su peržiūra ir papildomu įsigijimu kainodara (gali būti įsigyjamos nenumatytos, tačiau su pirkimo objektu susijusios Paslaugos).
	2. Sutarties galiojimo metu atsiradus poreikiui įsigyti Sutartyje nenumatytas, tačiau su pirkimo objektu / Sutarties dalyku susijusias Paslaugas (kitokių charakteristikų / parametrų ar identiško / panašaus naudojimo), Šalys dėl to susitaria atskirai per paslaugų užsakymo formą.
	3. Nenumatytų Paslaugų bendra įsigytina vertė negali būti didesnė nei 20 (dvidešimt) procentų, skaičiuojant nuo Sutarties maksimalios kainos be PVM (jos nedidinant). Nenumatytų Prekių / Paslaugų kaina su Užsakovu turi būti derinama iš anksto.
	4. Atsižvelgiant į Sutarties Specialiųjų sąlygų 2.1 punktą:
		1. Sutarties maksimali kaina Eur be PVM – \_\_\_\_ (\_\_\_);
		2. PVM 21% – \_\_\_\_ (\_\_\_);
		3. Sutarties maksimali kaina Eur su PVM – \_\_\_\_ (\_\_\_);
	5. Užsakovas turi diskrecijos teisę nuspręsti kokia apimtimi užsakyti Paslaugas. Sutartis negali būti laikoma įpareigojančia Užsakovą išnaudoti maksimalią sutarties vertę, o taip pat nesudaryti analogiškų sutarčių su kitais panašaus pobūdžio paslaugas teikiančiais trečiaisiais asmenimis arba sudarius tokia sutartis, pasirinkti Paslaugų teikėją kaip prioritetą paslaugų teikimui prieš kitus trečiuosius asmenis turintį subjektą.
	6. Paslaugų įkainiai įforminami Šalių pasirašytu susitarimu ir taikomi nuo susitarimo įsigaliojimo dienos.
	7. Už einamojo mėnesio tinkamai suteiktas Paslaugas, apskaičiuojant kainą pagal priede Nr. 2 nurodytus įkainius, apmokama per 30 (trisdešimt) kalendorinių dienų.
	8. PVM sąskaitos - faktūros su lydimaisiais dokumentais siunčiamos ir perduodamos tik, el. paštu. ***saskaitos@gtc.lt.*** Kitu adresu persiųstos PVM sąskaitos - faktūros laikomos neįteiktomis ir Užsakovui nekils jokiu pareigu susijusiu su tokiu PVM sąskaitų – faktūrų apmokėjimu.

# PASLAUGŲ SUTEIKIMAS

* 1. Paslaugos turi būti suteiktos per Priede Nr. 1 nurodytus terminus*.* Šalys susitaria, kad Paslaugų teikimo terminai yra esminė Sutarties sąlyga.
	2. Paslaugų teikėjas einamojo mėnesio paskutinę darbo dieną pateikia atliktų darbų aktą kuriame yra išvardinti visi einamo mėnesio paslaugų užsakymai.
	3. Paslaugų teikėjas turi būti apdraudęs savo civilinę atsakomybę profesinės civilinės atsakomybės draudimu ne mažesnei nei 300.000,00 Eur (trijų šimtų tūkstančių eurų, 00 ct) sumai. Draudimo polisas (skaitmeninė kopija) Užsakovui/Užsakovo atstovui turi būti pateiktas ne vėliau kaip 2 (dvi) darbo dienas iki Sutarties įsigaliojimo . Šalys susitaria, kad ši nuostata yra esminė Sutarties sąlyga.

# PASLAUGŲ TEIKIMAS, KOKYBĖ IR GARANTIJA

* 1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus.
	2. Paslaugų teikėjo darbuotojai, kurie teiks Paslaugas, susijusias su geležinkelių transporto infrastruktūros aptarnavimu geležinkelio apsaugos zonoje Sutarties vykdymo laikotarpiui, turi būti apmokyti pagal „Asmenų, kurių darbas netiesiogiai susijęs su geležinkelių transporto eismu“ mokymų programą, „Ne geležinkelio įmonių darbuotojų saugaus elgesio geležinkelio kelių ir jų įrenginių apsaugos zonose mokymas“ mokymų programą ir turėti mokymo programų baigimo pažymėjimus iš Lietuvos transporto saugos administracijos e-sistemos. Darbuotojų mokymų programų baigimo išrašų skaitmenines kopijas Paslaugų teikėjas privalo pateikti Užsakovui ne vėliau kaip 1 (vien) darbo dienų iki Sutarties įsigaliojimo.
	3. Užsakovas neprieštarauja, jei dalis arba visą paslaugą būtų teikiama naudojant subrangos pagrindą, tą suderinus su Užsakovu.
	4. Užsakovas turi teisę tikrinti (planuoti ir neplanuoti patikrinimai), kaip Paslaugų teikėjas teikia Paslaugas. Patikrinimų metu nustačius Sutarties vykdymo pažeidimus, patikrinimo akte surašoma nustatyti pažeidimai ir paimamas raštiškas paaiškinimas iš reikalavimus pažeidusio asmens. Patikrinimo akto ir raštiško pasiaiškinimo kopija pateikiama Paslaugų teikėjui.
	5. Užsakovas nedelsiant informuoja Paslaugos teikėją apie žinomus galimus rizikos faktorius saugomo Objekto saugumui.
	6. Paslaugų teikėjas Analizuoja saugomo Objekto saugumo rizikos faktorius, vykdyto vagysčių, viešosios tvarkos pažeidimų prevenciją, esant reikalui – teikti pasiūlymus jų priežastims šalinti.
	7. Paslaugų teikėjas Per įmanomai trumpiausią laiką informuoti „Užsakovą“ apie žinomus arba įtariamus pavojus saugiam darbui, apsaugos sąlygų pasikeitimus.
	8. Įvykus nusikalstamam ar kitam prieštaraujančiam teisei pasikėsinimui į saugomo Objekto teritoriją, pastatą, esantį turtą, personalą ar lankytojus, Paslaugų teikėjas imasi priemonių nutraukti šį pasikėsinimą ir sulaikyti jį padariusius asmenis, praneša apie tai policijai ir Užsakovui. Kol atvyks policijos pareigūnai, Užsakovo atstovai, Paslaugų teikėjas pasirūpina, kad niekas nepatektų į įvykio vietą. Apžiūrėjus įvykio vietą ir jei nėra kitų teisėtvarkos darbuotojų ar Užsakovo vadovų nurodymų, patalpos vėl priduodamos saugoti Paslaugų teikėjas, plombuojant patalpas iki inventorizacijos pradžios.
	9. Jeigu pažeidimo įvykį ar nusikalstamos veikos požymius aptinka Užsakovo atstovai, apie tai nedelsiant informuojamas Paslaugų teikėjas ir/arba policija. Jokia komercinė ar finansinė veikla įvykio vietoje neatliekama, pašaliniai asmenys į įvykio vietą neįleidžiami, kol atvyks atsakingi Paslaugų teikėjas atstovai, policijos pareigūnai.

# ŠALIŲ ATSAKOMYBĖ

* 1. Jeigu Paslaugų teikėjas vėluoja suteikti Paslaugas ir/ar netinkamai suteikė Paslaugas pagal Lietuvos Respublikos asmens ir turto saugos įstatymo bei Sutarties priedų nustatytus reikalavimus, Paslaugų teikėjas moka Užsakovui 50,00 Eur (penkiasdešimt eurų, 00 ct) baudą už kiekvieną tokį atvejį ir atlygina Užsakovo patiriamus nuostolius.
	2. Paslaugų teikėjo darbuotojai turi susipažinti ir laikytis Užsakovo patvirtintų darbo ir saugos taisyklių. Paslaugų teikėjo darbuotojui pažeidus Užsakovo patvirtintas darbo ir saugos taisykles ir/ar neatvykus į saugomą objektą ir/ar atvykus apsvaigus nuo alkoholio (nulis promilių) ar narkotinių medžiagų, Užsakovas taiko 200 Eur baudą.
	3. Užsakovui nustačius esminius Sutarties vykdymo pažeidimus Užsakovas turi teisę vienašališkai nutraukti sutartį.
	4. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos, įskaitant PVM.
	5. Jeigu Paslaugų teikėjas vėluoja suteikti paslaugas pagal Priede Nr. 1 nurodytus reikalavimus, Paslaugų teikėjas moka Užsakovui 100,00 Eur (vieno šimto Eur, 00 ct) baudą.
	6. Klaidingai suveikus užpuolimo ir apsauginei, gaisrinei signalizacijai viename objekte daugiau nei 4 (keturis) kartus per mėnesį (Klaidingas suveikimas – tai bet koks signalizacijos suveikimo signalas, į kurį buvo sureaguota, ir, atvykus greitojo reagavimo ekipažui, nebuvo rasta jokių nusikalstamos veikos požymių (pvz.: nebuvo išdaužti stiklai, sulaužyta tvora, pažeistos durys ar padaryta bet kokia kita turtinė žala objektui ar jo teritorijoje esančioms materialinėms vertybėms), Užsakovas Paslaugos teikėjui moka po 15,00 (penkiolika eurų, 00 ct) už kiekvieną pasikartojantį suveikimą tame pačiame objekte, į kurį buvo siunčiamas greitojo reagavimo ekipažas.
	7. Užsakovo atsakingiems asmenims neatvykus į objektą per 1 (vieną) valandą, Užsakovas už kiekvieną papildomą valandą Paslaugų teikėjui moka 15,00 (penkiolika eurų 00 ct) eurų baudą.
	8. Paslaugų teikėjas kartu su draudimo bendrove atlygina Užsakovui tiesioginius nuostolius, kuriuos patyrė Užsakovas dėl turto praradimo, sunaikinimo ar sugadinimo, kurie atsirado ar padidėjo dėl Paslaugos teikėjas tyčios ar neatsargumo.

# SUTARTIES GALIOJIMAS

* 1. Sutartis laikoma sudaryta ją pasirašius įgaliotiems Šalių atstovams.
	2. Sutartis įsigalioja nuo sutarties pasirašymo momento ir galioja iki visiško šalių įsipareigojimų pagal šią sutartį įvykdymo.

# KITOS NUOSTATOS

* 1. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.
	2. Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos yra reikalingi(-os) tiek Paslaugų teikėjui, tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.
	3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.
	4. Sutarties priedai:
		1. Priedas Nr. 1 – Objektų fizinės apsaugos, stebėjimo ir reagavimo paslaugų techninė specifikacija;
		2. Priedas Nr. 2 – Paslaugų įkainiai.

# ŠALIŲ ADRESAI IR REKVIZITAI

|  |  |
| --- | --- |
| **Užsakovas****UAB Geležinkelio tiesimo centras** | **Paslaugų teikėjas****\_\_\_\_\_\_\_\_** |
| Trikampio g. 10, Lentvaris, Trakų raj. sav.Įmonės kodas 181628163PVM mokėtojo kodas LT816281610 Danske bank A/S Lietuvos filialas a.s. LT35 7400 0378 1952 3810tel. 8-5-2693202el. paštas: info@gtc.lt | **\_\_\_\_\_\_\_\_****\_\_\_\_\_\_\_\_****\_\_\_\_\_\_\_\_****\_\_\_\_\_\_\_\_****\_\_\_\_\_\_\_\_****\_\_\_\_\_\_\_\_****\_\_\_\_\_\_\_\_** |

Generalinis direktorius

Vytautas Radzevičius